Η Φοροδιαφυγή στους Ειδικούς Φόρους Κατανάλωσης
Creators: name: Σουγλή, Δέσποινα Ευστρατίου
Publisher: name: Aristotle University of Thessaloniki
Year: 2022
Subjects: Ποινικό δίκαιο
Φοροδιαφυγή
Ειδικοί Φόροι Κατανάλωσης
Criminal Law
Tax Evasion
Excise Taxes

description: Στην παρούσα εργασία παρουσιάζεται το νομοθετικό καθεστώς που ισχύει για τους ειδικούς φόρους κατανάλωσης, με έμφαση, κυρίως, στις περιπτώσεις παραβίασης αυτού του καθεστώτος, ήτοι σε περιπτώσεις φοροδιαφυγής επί των ειδικών φόρων κατανάλωσης. Ειδικότερα, στο πρώτο μέρος της εργασίας επιχειρείται, αρχικά, μια πρώτη προσέγγιση της έννοιας των ειδικών φόρων κατανάλωσης και των βασικών χαρακτηριστικών τους. Στη συνέχεια, παρουσιάζονται οι λόγοι που οδήγησαν τα κράτη–μέλη στην εναρμόνιση των εν λόγω φόρων προς επίτευξη της ενιαίας εσωτερικής αγοράς, καθώς και το νομικό καθεστώς αυτών, όπως ορίζεται στην Οδηγία 2008/118/ΕΚ. Επιπλέον, γίνεται σύγκριση των ειδικών φόρων κατανάλωσης με τον γενικό φόρο κατανάλωσης Φ.Π.Α., προκειμένου να αναδειχθούν οι βασικότερες διαφορές τους. Ακολουθεί η διάκριση των ειδικών φόρων κατανάλωσης σε ενωσιακά εναρμονισμένους και μη ενωσιακά εναρμονισμένους και, τέλος, επιχειρείται η παρουσίαση της έκτασης της ζημίας, που προκαλείται στα δημοσιονομικά της χώρας μας από την φοροδιαφυγή στους ειδικούς φόρους κατανάλωσης, η οποία προκαλεί τεράστιες απώλειες εσόδων για το Δημόσιο, καθώς και ενίσχυση του αθέμιτου ανταγωνισμού ανάμεσα σε επιχειρήσεις που καταφεύγουν σε λαθρεμπορικές πρακτικές και σε εκείνες που λειτουργούν νόμιμα. Στο δεύτερο μέρος της εργασίας αναλύονται οι διατάξεις του ΕΤΚ που αφορούν τη φοροδιαφυγή στους ειδικούς φόρους κατανάλωσης. Συγκεκριμένα, γίνεται αναφορά τόσο στις ειδικές διατάξεις που αφορούν τους ειδικούς φόρους κατανάλωσης (άρθρα 119Α, 119Γ και 137 ΕΤΚ), όσο και στις μορφές λαθρεμπορίας του άρθρου 155 ΕΤΚ. Η προσοχή επικεντρώνεται, παράλληλα, σε ειδικότερα ζητήματα, όπως αυτό της ποινικής αντιμετώπισης εμπορευμάτων που υπόκεινται σε ειδικούς φόρους κατανάλωσης και παράγονται και διακινούνται αποκλειστικά στην Ελλάδα ή προέρχονται από άλλο κράτος μέλος της Ε.Ε. ή αποστέλλονται προς άλλο κράτος μέλος της Ε.Ε. Τέλος, γίνεται αναφορά στις κυρώσεις που επισύρουν οι παραβάσεις των διατάξεων του ΕΤΚ για τη λαθρεμπορία, και παρουσιάζεται το ζήτημα της ενεργοποίησης της αρχής ne bis in idem, με βάση και τη νομολογία των δικαστηρίων μας
description: This master’s thesis presents the legislative regime applicable to excise taxes, with emphasis, mainly, on the cases of violation of this regime, in cases of tax evasion on excise taxes. In particular, in the first part of this thesis, an initial approach to the concept of excise taxes and their main characteristics is attempted. Then, the reasons that led the member states to harmonize those taxes in order to achieve the single internal market, as well as their legal status, as defined in Directive 2008/118/EC, are presented. In addition, a comparison is made between the excise taxes and the general VAT consumption tax, in order to highlight their main differences. A distinction of excise taxes into EU-harmonized and non-EU-harmonized ones follows and, finally, an attempt is made to present the extent of the damage caused to our country's finances by excise tax evasion, which causes huge revenue losses for the State, as well as strengthening unfair competition between businesses that resort to contraband practices and those that operate legally. In the second part of the thesis, the provisions of the National Customs Code concerning tax evasion in excise taxes are analyzed. Specifically, reference is made both to the special provisions concerning excise duties (Articles 119A, 119C and 137 of the National Customs Code), as well as to the forms of smuggling in Article 155 of the National Customs Code. At the same time, attention is focused on specific issues, such as the criminal treatment of goods that are subject to excise taxes and are produced and traded exclusively in Greece or come from another EU member state or sent to another EU member state. Finally, reference is made to the penalties that are incurred by violations of the provisions of the National Customs Code on smuggling, and the issue of activating the ‘ne bis in idem’ principle is presented, based on the jurisprudence of our courts